«Հայերեն բովանդակության քիչ լինելը բոլորովին էլ կախված չէ Հայաստանի բնակչության թվից, պարզապես անհրաժեշտ է նպատակաուղղված աշխատել հայերեն ավելի շատ հոդվածներ ունենալու համար»,- ասաց Գեւորգյանը՝ ավելացնելով, որ սեմինար քննարկմանը մասնակցության համար արդեն իսկ հետաքրքրություն են ցուցաբերել ինչպես Վիքիփեդիայի չգրանցված եւ գրանցված մասնակիցներ, խմբագիր-մոդեռատորներ, այնպես էլ տարբեր ԲՈՒՀ-երի դասախոսներ եւ ուսանողներ, ՏՏ ընկերությունների ներկայացուցիչներ։